text: Kold uge med snebyger i vente
  26 februar 2018 kl. 08.27
  Vind og lave temperaturer vil sende hele Danmark i fryseren i den kommende uge.
  
  Sneen falder i syd og øst over råkold og blæsende uge, hvor kulden bider sig fast i hele landet.
  Mandag advarer DMI om risiko for sneglatte veje i hele landet med undtagelse af Nordjylland.
  Den kolde luftstrømning fortsætter langt ind i ugen. Der vil dannes snebyger over det relativt varme havvand i Østersøen og andre kystområder..
  Dagtemperaturen vil mandag ligge på mellem frysepunktet og fire graders frost, og den vil ikke ændre sig væsentligt i løbet af ugen.
  Det vil føles endnu koldere, da ugen vil blive præget af vinden, der kommer fra en nordøstlig retning.
  Om natten kan temperaturen komme helt ned på omkring ti minusgrader i begyndelsen af ugen. Tirsdag advarer DMI om, at vinden kan tiltage til kuling ved kysterne, hvilket kan resultere i snefygning.
  